Document ID: /roh_data/filtered/fineweb-2-filterrobots_roh.jsonl.gz/26750

La Foffa Conrad SA n'acceptia betg il chasti da la WEKO en connex cun las cunvegnas da pretschs en l'Engiadina. Quai ha ditg ad RTR Roland Conrad, il president dal cussegl d'administraziun. Els fetschian recurs e veglian ir fin avant Tribunal federal, ha el ditg.
La gruppa Foffa Conrad è vegnida chastiada il pli fitg da la WEKO cun 4.7 fin 5.5 milliuns francs. En total ha la Cumissiun da concurrenza chastià 7 interpresas da construcziun cun in chasti da 7,5 milliuns francs plus in mez milliun francs custs da procedura.
RR Telesguard 17:40